Wat doen ons in PV-Fotografie?
Die fotograwe neem foto's by skoolgeleenthede en by sportbyeenkomste. Hierdie foto's word gebruik vir die Communicator, die jaarboek of die koerant.
Elke leerder kry die geleentheid om op te tree as fotograaf by verskillende skoolbyeenkomste. Daar is ten minste twee leerders by 'n byeenkoms wat saamwerk as 'n span.
Die fotograwe neem foto's by verskillende skoolgeleenthede.
Die PV-Fotografie Facebookbladsy moet gereeld opgedateer word.
1. Uitstappie na 'n uitstalling by die Iziko Museum in Kaapstad.
2. Klasse aangebied deur Lauren Hochfelden van die Shutter Club.
(Een keer per kwartaal).
Die doel van ons klub is nie net om 'n diens aan die skool te lewer en ons vaardighede te verbeter nie, maar ook om pret te hê.
Ons is steeds besig om die klub te vestig en ons visie is om elke jaar meer lede te werf en ook om ons fotografievaardighede te verbeter.
Daar is aan die begin van elke jaar 'n inleidende vergadering vir alle leerders wat belangstel om by die klub aan te sluit, maar enige leerder kan steeds deur die loop van die jaar aansluit.
Lede moet elke tweede Donderdag gedurende eerste pouse ons vergaderings bywoon om deel te bly van die span. Lede moet ook ten minste twee per kwartaal optree as 'n fotograaf en so 'n diens lewer aan die skool.